Document ID: /roh_data/filtered/fineweb-2-filterrobots_roh.jsonl.gz/6376

Michael Albasini è vegnì segund, be battì en il sprint d’ina gruppa da quatter da l’Ollandais Wouter Poels ch’ha festivà la pli impurtanta victoria da sia carriera.
Sin plaz trais è il Portugais Rui Costa, l’anteriur campiun mundial. Liège - Bastogne - Liège è il pli vegl classicher dal sport da velo, numnà «La Doyenne». I fiss sta in success nunditg per Albasini, il qual è stà fitg activ ed ha il davos forsa gì la forza ch’ha mancà. Albasini vala en sasez sco bun sprinter.
Il ciclist da 35 onn è l’emprim Svizzer sin il podest dal classicher dapi che Oscar Camenzind aveva gudagnà la cursa l’onn 2001.
La cursa sezza ha gì lieu da relaziuns miserablas, plievgia e per part schizunt naiv han turmentà ils ciclists sin lur viadi tras la Wallonia, la part franzosa da la Belgia.
Sportissimo 17:00